open-index/open-wikipedia-markdown huggingface dataset:
Reinier de Graaf

**Reinier de Graaf** (født 30. juli 1641 i Schoonhoven i Nederland, død 17. august 1673) var en nederlandsk lege og anatom.

## Publikasjoner
* De Graaf, R (1668) ''De Virorum Organis Generationi Inservientibus, de Clysteribus et de Usu Siphonis in Anatomia''
* De Graaf, R (1672) ''De Mulierum Organis Generationi Inservientibus''
* De Graaf, R (1686) *Alle de Wercken*. Leyden, Netherlands.

## Referanser


## Eksterne lenker
* Kort biografi
* Britannica
Lamina propria

**Lamina propria** (latin, *lamina* for "tynt lag" eller "overdekkende kappe". *Propria* for "passende". Tilsammen kan det oversettes som "spesielt lag".)  er en bestanddel av slimhinnene. Mer korrekt kan den også kalles *lamina propria mucosæ* (lamina propria-slimhinner, eller "slimhinnens spesielle lag").
 
Lamina p. er et tynt lag av løst bindevev som ligger under et organs epitel (overflatevev) og som sammen med epitelet utgjør slimhinnen.  
Det dekkende begrepet for slimhinner refererer bestandig til kombinasjonen av epitel og lamina propria. 
Lamina propria inneholder normalt kapillærårer og er rik på lymfocytter (i tynntarmen og lymfevev). Lamina p. inneholder også kjertler med kanalåpninger til epitelet, som skiller ut slim og andre sekreter. 

## Referanser
Gitarzan

**«Gitarzan»** er en amerikansk noveltysang, skrevet av Ray Stevens. Bill Justis bidro med tittelen. Justis er offisielt kreditert som Bill Everett.

Stevens spilte den selv inn. «Gitarzan» ble utgitt på singlen Monument MN45-1131 i mars 1969. Den ble arrangert av Ray Stevens og produsert av Fred Foster, Ray Stevens og Jim Malloy. B-siden var «Bagpipes, That's My Bag».

Sangen var hentet fra LP-platen, *Gitarzan* (Monument SLP&nbsp;18115).

«Gitarzan» handler om en figur som bor i jungelen og danner et musikkband med sin kvinnelige partner, Jane, og deres kjæledyr: en ape.

Den inneholder Tarzan-brøl, scatsynging, funky boogie woogie samt et sitat fra sangen «Swinging on a Star» med linjen *«Carrying moonbeems home in Jar»*, sunget til feil noter.

## Coverversjon
En coverversjon ble innspilt av countrymusikkparodiker, Cledus T. Judd, og utgitt på hans tributt-CD, *[[Boogity, Boogity - A Tribute to the Comedic Genius of Ray Stevens]]* (Curb 78993), i 2007. Keith Judd og Heidi Newfield (tidligere ledesanger i Trick Pony) medvirker på Judds coverversjon.

## Norsk versjon
Harald Tusberg og Øivind Blunck har skrevet en norsk tekst. Den norske tittelen er identisk med originaltittelen.

### Innspilling
Øivind Blunck. Utgitt på singlen Slager HS&nbsp;140 i 1989.

## Referanser
Køge BK

**Køge Boldklub** (**Køge BK**) er en dansk fotballklubb i Køge i Region Sjælland. Klubben har inngått en samarbeidsavtale med Herfølge Boldklub, og heter nå HB Køge. Dette samarbeidet omfatter førstelag, U19 og U17.

## Ny struktur i 2009
Køge BK ble 6. februar 2009 suspendert fra 1. divisjon. Oppnådde resultater ble beholdt, men lagets resterende femten kamper våren 2009 ble satt til resultat 0-3 og klubben rykket ned to divisjoner, det vil si at de plassert i Sjællandsserien.

Herfølge Boldklub og Køge Boldklub har flere ganger forsøkt å få etablert et samarbeid og den 14. mars 2009 ble avtalen godkjent av DBU med virkning fra 1. juli 2009. Sammenslåingen betyr at de to klubbenes førstelag ble samlet i HB Køge. Det nye laget erstattet den best plasserte av de to klubbene ved starten av sesongen 2009-10.
Samarbeidet omfatter videre U19 og U17. 

Ingen andre lag i de to klubbene ble direkte berørt av sammenslåingen, men fortsatte som før. Det ble forutsatt at det ble etablert et tettere samarbeid mellom Herfølge BK og Køge BK angående talentutvikling for årgangene fra U15 og under.

## Referanser


## Eksterne lenker
* Køge BKs offisielle hjemmeside
* www.koge-boldklub.dk/html.asp?key=historie
* www.koge-boldklub.dk/html.asp?id=1365
Michael Frost

**Michael Frost** (født 1961) er en australsk baptistisk teolog, professor i  missiologi og en ledende røst innenfor den misjonale kirkebevegelsen. Frost er viserektor ved Morling College og grunnlegger og leder for  Tinsley Institute, et studiesenter for misjon ved Morling College i Sydney, Australia. 

Frost er kjent som forfatter og redaktør for teologisk litteratur, blant annet *The Shaping of Things to Come* (2003), *Exiles* (2006) og *ReJesus* (2009). Disse bøkene utforsker misjonale rammeverk for  kirken i en postmoderne tid. Frosts arbeider er oversatt til svensk, tysk, koreansk og spansk, og har ført til at han har deltatt som taler på konferanser over hele verden, blant annet i USA, Sør-Amerika, Europa og Afrika.

Frost er en av grunnleggerne av *Forge Mission Training Network*. Før Frost begynte ved Morling College var han pastor for to baptistkirker i Sydney. I 2002 plantet han det misjonale kristne fellesskapet *smallboatbigsea* i byen Manly nord i Sydney. Han skriver den faste spalten *Faith Matters* for den lokale avisen *The Manly Daily*, og har hjulpet med å etablere mikrofinansbyrået *Action Against Poverty* som knytter sammen byene Manly og Manado i Indonesia.

## Bøker
Michael Frost has skrevet eller redigert flere bøker:
* *Jesus the Fool* (1994; 2007; 2010) ISBN 9780745927190
* *Longing for Love: Gender, Sexuality and Our Experience of God* (1996) ISBN 9780732410599
* *Seeing God in the Ordinary: A Theology of the Everyday* (1998; 2000) ISBN 9781565635142
* *Lessons from Reel Life: Movies, Meaning and Myth Making* (2001) skrevet sammen med Robert Banks. ISBN 0859109240
* *Freedom to Explore: A Proactive A-Z for the Church* (2001) ISBN 9780646420271
* *The Shaping of Things to Come: Innovation and Mission for the 21st-Century Church* (2003) skrevet sammen med Alan Hirsch. ISBN 978-1565636590
* *Speaking of Mission: eight scholars reimagine global mission for our time* (2006) — redaktør. ISBN 9780958123938
* *Exiles: Living Missionally in a Post-Christian Culture* (2006) ISBN 9781565636705
* *ReJesus: A Wild Messiah for a Missional Church* (2008) skrevet sammen med Alan Hirsch. ISBN 9781598562286
* *The Faith of Leap: Embracing a Theology of Risk, Adventure & Courage* (2011) skrevet sammen med Alan Hirsch. ISBN 9780801014154
* *The Road to Missional: Journey to the Center of the Church* (2011) ISBN 9780801014079
* *The Big Ideas* (2011) skrevet sammen med Colin Campbell.

## Referanser


## Eksterne lenker
* smallboatbigsea 
* Forge
Erlend B. Smeland

**Erlend Bremertun Smeland** (født 5. oktober 1955) er en norsk kreftforsker og ekspert på lymfekreft. Smeland har familie fra Solvorn ved Luster

Han er oppvokst i Bærum og avtjente sin verneplikt ved avdeling for flymedisin på Blindern.
Han ble cand.med. i 1980. Med forskerstipend fra Kreftforeningen i perioden 1983-87 gjennomførte han sitt doktorgradsprosjekt og ble dr.med. i 1987 på avhandlingen *Regulation of human B cell growth in vitro*. I 1988 ble han seksjonsleder ved laboratoriet for immunologi på Radiumhospitalet, og i 1992 ble han leder for Avdeling for immunologi samme sted. Han ble professor II ved Universitetet i Oslo i 1998. Han ledet også regionalt nettverk for forskning og utvikling i Helse Sør RHF. Han har vært styremedlem i Kreftforeningen siden 1995 og var leder for Institutt for kreftforskning da Jon Sudbø ble avslørt i 2006. Han har siden 2009 vært direktør for forskning, innovasjon og utdanning i direktørens stab ved Oslo universitetssykehus. Han leder også en forskningsgruppe i *lymphomas & lymphocyte*.

Smeland mottok i 2004 Kong Olav Vs Kreftforskningspris på 500 000 kroner og brukte pengene på studietur for kolleger til National Cancer Institute i USA og en del utstyr til hans laboratorium.

## Referanser
Please Help Me, I’m Falling

**«Please Help Me, I'm Falling»** er en amerikansk sang fra 1960, skrevet av Don Robertson og Hal Blair. Den ble først spilt inn av Hank Locklin og utgitt på singlen RCA Victor 47-7692 i februar 1960. Produsent var Chet Atkins. B-siden var «My Old Home Town».

Singlen var Locklins mest suksessfulle innspilling og ble hans andre nummer én på countrylisten. 

## Svarversjon
*Senere i 1960 fikk Skeeter Davis en hit med en svarversjon under tittelen, «(I Can't Help You) I'm Falling Too». Den ble utgitt på singlen RCA Victor 47-7767 i august 1960. B-siden var «No Never». Produsent var Chet Atkins.

## Coverversjon
* I mai 1978 ble en coverversjon av sangen (som «Please Help Me (I'm Fallin' in Love with You)») utgitt med Janie Fricke på singlen Columbia 3-10743. I motsetning til Locklins pianobaserte, lyse, midtempo-versjon, er Frickes versjon er en ballade innen countrypopsjangeren. B-siden var «Get Ready for My World».

## Norsk versjon
Sputnik har skrevet en norsk tekst. På norsk bærer den tittelen «Ny natt over landet».

### Innspilling
*Sputnik. Utgitt på CD-platen *[[Sputnik 8]]* (Busk BCD&nbsp;170) i 1992.

## Listeplasseringer

## Referanser
Jasenko Omanović

**Jasenko Omanović** (født 1967 i Bosnia-Hercegovina, den gang Jugoslavia) er en svensk politiker for Socialdemokraterna. Han var riksdagsmedlem i Sverige 2006–2022. Han ble valgt inn i riksdagen for Västernorrlands läns valkrets på plass 310.

## Referanser




## Eksterne lenker
* 
* 
* Jasenko Omanović på Sveriges riksdags nettside
Andreas Hval

**Andreas Henriksen Hval** (født 15. mai 1848 i Haugsbygd i Buskerud, død 24. mai 1910 i Trondhjem) var en norsk luthersk prest og politiker (H). Han var stortingsrepresentant for Trondhjem og Levanger 1890–1891 og 1892–1894.

## Liv og virke
### Bakgrunn
Andreas Hval var sønn av gårdbruker Henrik Jensen Hval og hustru Ingeborg Olsdatter Knæstang. Han giftet seg med Thora Elise Færden, søster til sogneprest Michael Johan Færden og amtsskolebestyrer Engebret Moe Færden og kusine til biskop og eventyrsamler Jørgen Moe. 

Han hadde studentereksamen fra 1867 og teologisk embedseksamen fra 1873. 
### Lærer, prest
Hval var lærer ved Ringerikes realskole 1869–1973, lærer ved Aars og Voss' skole 1873–1875, og lærer ved Nissens pikeskole 1875–1876.

Han var stiftskapellan i Hamar stift 1876–1877 og residerende kapellan i Sør-Odal 1877–1880. I 1880 kom han til Trondhjem som fengselsprest ved straffeanstalten (tukthuset). Ved siden av denne nokså frie stillingen var Hval fra 1900 sekretær og forretningsfører i Den norske kirkes presteforening.

### Politisk arbeid
Sammen med Karl Rygh, Marius Bøckman og Johan Christian Høitomt tilhørte Hval en generasjon av yngre embedsmenn som ledet Grundlovsforeningen i Trondhjem fra 1880-årene. 

Han var innvalgt på Stortinget fra kjøpstedene Trondhjem og Levanger 1892–1894, etter å ha møtt fast for statsråd Jacob Aall Bonnevie 1890–1891. Hval var medlem av Stortingets konstitusjonskomité 1890–1891 og sekretær i Stortingets kirkekomité 1892–1894. I likhet med sin generasjon i Trondhjem beveget han seg i reaksjonær retning i forsvar av kongens absolutte veto og motstand mot statsrådenes adgang til stortingsforhandlingene. Ved slutten av stortingsperioden i 1894 mente Peder Rinde at «den smule moderasjon» som Hval hadde vist første gang han møtte på tinget, «er nå fullstendig fordampet». Rundt århundreskiftet opplevde de to konservative velgerforeningene i Trondhjem et konfliktfylt generasjonsskifte, som endte med at næringslivets yngre menn førte an i Høyre.

## Referanser


## Eksterne lenker
* 
*
Vaniljesaus

**Vaniljesaus** er en saus laget av melk eller fløte, sukker og eggeplomme, smaksatt med vanilje. Tradisjonelt brukes vaniljestang, mens halvfabrikata erstatter med vanillin. Tykkere vaniljesaus kalles vaniljekrem, og brukes blant annet til kakefyll.

## Referanser


## Eksterne lenker
*
Stein Kaasa

**Stein Kaasa** (født 1953) er en prisbelønt norsk kreftforsker, kjent innen palliativ behandling, det å lindre smerte.

Kaasa ble cand.med. 1980 og spesialist i onkologi 1989, virket ved Radiumhospitalet.
Han ble i 1993 landets første professor i palliativ medisin ved det som i dag er Institutt for kreftforskning og molekylær biologi ved NTNU. Han var også seksjonslege ved Seksjon lindrende behandling, Kreftavdelingen, Regionsykehuset i Trondheim. 
I 2009 ble han leder for det nye European Palliative Care Research Centre ved St. Olavs hospital med 50-55 ansatte.
I 2010 ble han sjef for Klinikk for kreft- og hudsykdommer ved St. Olavs hospital i Trondheim. Kaasa gikk sitt femte Marcialonga i 2011 på 3:40.40,2 og Birkebeinerrennet nesten tredve ganger.

## Verv og utmerkelser
* European Association for Palliative Care (EAPC), president 2001-
* Den 1. Helse Midt-Norges forskningspris 2004 på 50 000 kroner
* Kong Olav Vs Kreftforskningspris 2005 på 750 000 kroner for sin innsats for lindrende medisin.
* Ridder av 1. klasse av St. Olavs orden

## Referanser
Morgan Lewis

**Morgan Lewis** (1754–1844) var en amerikansk demokratisk-republikansk politiker, og delstaten New Yorks fjerde guvernør.

Han far, Francis Lewis, var medlem av den kontinentale kongressen.

Morgan Lewis ble i 1773 uteksaminert fra *College of New Jersey*, nå kjent som Princeton University, hvor han på farens anbefaling påbegynte sine studier innen jus. Han avbrøt studiene under revoulsjonen, hvor han deltok i den amerikanske uavhengighetskrigen, og fullførte studiene etter at krigen var over.

Lewis var fjerde generaladvokat (*New York State Attorney General*) i delstaten New York i perioden 1791 til 1792, og deretter hoveddommer i delstatens høyesterett.

Lewis County i New York er oppkalt etter Morgan Lewis.

## Referanser


## Eksterne lenker

* ''Morgan Lewis'' Notable Names Database
Maybe This Time

**«Maybe This Time»** er en amerikansk sang, skrevet av John Kander (melodi) og Fred Ebb (tekst). Den var med i filmen *[[Cabaret (film)|Cabaret]]* (1972)

Sally Bowles (spilt av Liza Minnelli) fremførte sangen på kabareten i *The Kit Kat Klub*, men den ble ikke skrevet til filmen. Kander og Ebb hadde skrevet sangen noen år tidligere til en musikal, *Golden Gate*, som aldri ble oppsatt. Det gjorde den ukvalifisert til en Oscar-nominasjon.

Minnelli spilte også inn sangen på plate. Den ble blant annet utgitt på singlen MCA D-1498 i 1972. A-siden var «Cabaret».

## Norsk versjon
Finn Ludt har skrevet en norsk tekst. Den norske tittelen er «Min tur».

### Innspilling
*Silje Solberg. Utgitt på CD-singlen Trøndelag Teater CD-R – Min tur – 2008 i 2008. 

## Referanser
Yang Gensi

**Yang Gensi** (født i 1922 i Taixing i provinsen Jiangsu i Kina, falt 29. november 1950 under Koreakrigen) var en kinesisk soldat heltekåret av Folkerepublikken Kina for sine dåder under Koreakrigen. Hans eksempel ble ofte trukket frem i kinesisk patriotisk og kommunistisk propaganda som forbilde på selvoppofrelse.

Han ble etter sin død gitt tittelen *superhelt* i 1952, og en minnepark ble oppkalt til hans ære i 1955.

## Referanser
Vasshaug

**Vasshaug** er ei bygd som ligger ca 5 km sør for tettstedet Silsand på Senja, i Lenvik kommune, Troms fylke. Bygda ligger langs den kommunale veien mellom Fylkesvei 86 (mot Gryllefjord og Torsken) og Fylkesvei 8600 (mot Stonglandseidet).

Nærmeste bygder er Islandsbotn, Laksfjord, Vasshaugli, Grønli og Tortenli. Bygda har ca 50 innbyggere.

## Referanser
Peter Rinnan

**Ole Peter Schjølberg Rinnan** (født 16. april 1845 i Trondhjem, død 8. januar 1929 samme sted) var en norsk tollbodformann, skipskaptein og politiker (H). Han var stortingsrepresentant for Trondhjem og Levanger fra 1904 til 1906.

## Familie og yrkesliv

Han var sønn av jekteskipper Ottar Rinnan og hustru Jørgine Birgitte Hundt i Trondhjem, men vokste opp hos onkelen og tanten i Ibestad, lensmann og stortingsmann Ole Peter Schjølberg og hustru Sara Collett Rinnan. Morfaren var slaktermester Hans Samuel Hundt. Dermed var Rinnan også fetter av Regine Wanvig (gift Berg), mor til Andreas Berg, som var ordfører i Trondhjem og stortingsmann samtidig med Rinnan.

Etter konfirmasjonen gikk han i lære som snekker hos snekkermester Strøm i Trondhjem og arbeidet som tømrer på et skipsverft i Ålesund, men dro til sjøs i 1865. Han tok styrmannseksamen i 1872 og skipperborgerskap i 1876, og seilte i både kyst- og utenriksfart for blant andre Det Nordenfjeldske Dampskibsselskab.

Han giftet seg i 1877 med Mina Rønning, en sjømannsdatter fra Trondhjem. De bodde i Vollabakken og på Møllenberg, og fikk syv barn.

Fra 1891 til 1920 var Rinnan arbeidsformann ved Trondhjems tollbod (tollkammer). Fra å være liten, især om vintrene, økte skipstrafikken til byen sterkt i løpet av denne perioden. I 1910 flyttet tollvesenet fra Kjøpmannsgata til Brattørkaia.

## Politisk arbeid
Rinnan var medlem av Trondhjem bystyre fra 1895 til 1901, medlem av formannskapet fra 1895 til 1898 samt medlem av havnestyret. Til tross for sin fremskredne alder, tilhørte han den kretsen rundt Odd Klingenberg som foresto et konfliktfylt generasjonsskifte i Trondheims to konservative velgerforeninger rundt århundreskiftet. En splittelse i Venstre gjorde så at Høyre gjenvant flertallet. Rinnan var innvalgt på Stortinget fra Trondheim og Levanger fra 1904 til 1906, og satt i Stortingets kirkekomité. Ettersom han satt på Stortinget under unionsoppløsningen, ble han foræret 7. juni-medaljen.

## Referanser


## Eksterne lenker
* 
*
Andrew Cuomo

**Andrew Mark Cuomo** (født 1957) er en amerikansk demokratisk politiker. Han var bolig- og byutviklingsminister i Bill Clintons regjering 1997 til 2001. Han var guvernør i New York fra 1. januar 2011 til 23. august 2021.

## Liv og virke
### Bakgrunn
Hans far, Mario Cuomo, tjenestegjorde først som delstatens statssekretær, senere som viseguvernør, og mellom 1983 og 1994 som guvernør. Andrew Cuomo avla 1979 kandidateksamen ved Fordham University, og i 1982 juristeksamen ved Albany Law School. Han deltok i farens seirende velgkamp i guvernørvalget 1982, og var en periode en av guvernørens medarbeidere.

Cuomo arbeidet noen år som advokat i New York, og grunnla i 1986  (H.E.L.P.). 

### Politisk karriere
Etter fire år som assisterende bolig- og byutviklingsminister ble han i 1997 utnevnt av Bill Clinton som minister, et embete han innehadde til Bill Clintons andre mandatperiode som president endte.

Cuomo var delstaten New Yorks generaladvokat i perioden 2007 til 2010. Hans forgjenger i embetet, daværende guvernør Eliot Spitzer, hadde bedt Cuomo undersøke om republikaneren Joseph Bruno, majoritetslederen i delstatens senat, ahdde misbrukt sin makt da han hadde beordret politiet til å skygge Bruno.

Cuomo tiltrådte embetet som New Yorks guvernør 1. januar 2011. Hans foreldre, kjæreste, samt Cuomos tre døtre overvar innsettelsesseremonien, hvor han hyllet sin forgjenger David Paterson, som hadde tatt over etter Spitzers sexskandale i 2008, for å ha greid seg gjennom den verste stormen. Cuomo mente delstaten New Yorks rykte lå nede, og at han ønsket å gjenopprette det. Av hans forgjengere var republikaneren George Pataki og demokraten Spitzer ikke invitert til seremonien. Han gikk av som guvernør 23. august 2021 på grunn av en rekke anklager om seksuell trakassering.

## Personlig liv
Cuomos 13-årige ekteskap med Robert F. Kennedys datter Kerry, endte i seperasjon i 2003, etterfulgt av skilsmisse i 2005. De har tre barn sammen. Cuomo levde så sammen med TV-kokken Sandra Lee; dette forholdet tok slutt i 2019.

Han er bror av journalisten Chris Cuomo.

## Referanser


## Eksterne lenker
* 
* 
*
Polaråret 1910

## Ekspedisjoner

### Arktis
*Alabamaekspedisjonen 1909–12 til nordøst-Grønland, ledet av Ejnar Mikkelsen, for å finne de omkomne fra Danmarkekspedisjonen.
*1910–15 – De russiske isbryterne «Tajmyr» og «Vajgatsj» utforsker Nordøstpassasjen.

### Antarktis
*Charcots andre antarktisekspedisjon 1908–10 under ledelse av franskmannen Jean-Baptiste Charcot til Antarktishalvøya.
*Den japanske antarktisekspedisjonen 1910–12 under ledelse av Nobu Shirase til Rossbarrieren.
*Fram-ekspedisjonen 1910–13 under ledelse av Roald Amundsen til Sørpolen.
*Terra Nova-ekspedisjonen 1910–13 under ledelse av Robert F. Scott til Sørpolen.
*I den antarktiske hvalfangstsesongen 1909–10 opererer seks landstasjoner, åtte hvalkokerier og 37 hvalbåter. Fangsten var 6&nbsp;099 hval.
*I den antarktiske hvalfangstsesongen 1910–11 opererer seks landstasjoner, 14 hvalkokerier og 48 hvalbåter. Fangsten var 10&nbsp;233 hval.

## Begivenheter og etableringer
*

## Oppdagelser og vitenskapelige resultater
*11. januar – Jean-Baptiste Charcot oppdager Charcotøya.

## Fødsler
*18. oktober – Stuart Paine, amerikansk Antarktis-utforsker.
*29. november – Konstantin Badigin, sovjetisk sjøoffiser, polarforsker, forfatter og vitenskapsmann.

## Dødsfall
*

## Referanser


## Litteratur
*
*
«Potetspiserne»

**«Potetspiserne»** (nederlandsk: **) er et maleri av den nederlandske maleren Vincent van Gogh, som han malte i 1885 i Nuenen, Nederland, og som i dag befinner seg i Van Gogh-museet i Amsterdam.

Van Gogh ønsket å fremstille vanlige småbrukere uten å forskjønne, og valgte seg bevisst grove og uskjønne modeller. I et brev skrev han: «Jeg har virkelig ønsket å lage det slik at folk forstår at disse menneskene, som spiser sine poteter i lyset fra den lille lampen sin, har dyrket jorden selv med de samme hendene de nå spiser med, og dermed handler det om hardt arbeid, at de dermed ærlig har tjent maten sin. Jeg ønsket å vise en helt annen måte å leve på enn vår – vi siviliserte mennesker. Så jeg ønsker definitivt ikke at alle bare skal beundre det eller akseptere det uten å forstå hvorfor.»

## Referanser
Sosa (Eibenstock)

**Sosa** er en *[[Ortsteil]]* i bykommunen Eibenstock i Erzgebirgskreis i Direktionsbezirk Chemnitz i den sørlige delen av Fristaten Sachsen. Sosa er et statlig anerkjent rekreasjonssted.

Sosa var tidligere en egen kommune i Landkreis Aue-Schwarzenberg og deretter Erzgebirgskreis. Kommunen var en del av forvaltningsfellesskapet Eibenstock frem til 1. januar 2011, da den ble innlemmet i Eibenstock gjennom kommunesammenslåing. Kommunen hadde 2&nbsp;045 innbyggere den 31. desember 2010.
Ann Maria Reeves Jarvis

**Ann Maria Reeves Jarvis** (født 30. september 1832 i Culpeper i Virginia i USA, død 9. mai 1905 i Philadelphia, Pennsylvania) var en sosial aktivist og organisator under og etter den amerikanske borgerkrigen. Sammen med sin datter, Anna Marie Jarvis (1864–1948), er hun anerkjent som grunnlegger av feiringen av morsdagen i USA.

## Liv og virke
Ann Maria Jarvis arbeidet i hele vestlige Virginia, det som i dag er Vest-Virginia, for å fremme trygghet og helse for arbeidere. Under den amerikanske borgerkrigen organiserte hun kvinner til å ta seg av og stelle sårete og skadete fra begge sider av konflikten. Etter krigen ble hun aktiv i å fremme en «Mødres arbeidsdag» som, i motsetningen til dagens moderne utgave av dagen, særlig fremmet pasifisme og sosial aktivisme. Hun organiserte møter for soldatmødre fra begge sider.

Hun døde i Philadelphia i 1905. Jarvis’ datter, Anna Marie Jarvis, delte ut 500 hvite hagenelliker i sin mors kirke, St. Andrew’s Church, Grafton i Vest-Virginia den 10. mai 1908, og slik startet en kampanje for å få morsdagen anerkjent som en offentlig høytidsdag, et mål som ble oppnådd da president Woodrow Wilson erklærte dagen offisielt i 1914.

## Referanser


## Litteratur
* Kendall, Norman F. (1937): *Mothers Day, A History of its Founding and its Founder* 
* Leigh, Eric Schmidt (1997): ''Consumer Rites: The Buying and Selling of American Holidays'' (opptrykk, illustrert utg.). Princeton University Press. ISBN 0691017212. ss. 256–275
* Wolfe, Howard H. (1962): *Mothers Day and the Mothers Day Church*
Petrocerus catiena

***Petrocerus catiena*** er en dagsommerfugl som tilhører familien Riodinidae.

## Utseende
En middelsstor (vingespenn ca. 35 millimeter), brun sommerfugl. Forvingene er litt tilspisset.

## Utbredelse
Arten er utbredt i Brasil.

## Systematisk inndeling
Arten ble tidligere regnet til slekten *[[Calydna]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** *Petrocerus catiena* (Hewitson, 1875)

## Kilder
* Brower, A.V.Z. (2011) *Petrocerus* på *Tree of life* http://tolweb.org/Petrocerus/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
*
Venusberg (Erzgebirge)

**Venusberg** er en *[[Ortsteil]]* i bykommunen Drebach i Erzgebirgskreis i Direktionsbezirk Chemnitz i den sørlige delen av Fristaten Sachsen.

Venusberg var tidligere en egen kommune i Mittlerer Erzgebirgskreis og deretter Erzgebirgskreis. Kommunen var en del av  Forvaltningsforbundet Grüner Grund fra 18. mars 1994 frem til 1. januar 2010, da den ble innlemmet i Drebach gjennom kommunesammenslåing. Kommunen hadde 2&nbsp;321 innbyggere den 31. desember 2008.

## Referanser
Petre M. Andreevski

**Petre M. Andreevski** (født 25. juni 1934, død 25. september 2006 i Skopje) var en lyriker, dramatiker, prosa- og barnebokforfatter fra Makedonia.

Han debuterte i 1960 med diktsamlingen *Јазли* «Knuter», og ga i alt ut 17 bøker. Hans tekster er oversatt til flere språk, og har blitt belønnet med *Brødrene Miladinov-prisen* to ganger og *Stale Popov-prisen* to ganger. Uvalgte verker utkom i 4 bind til 50-årsdagen i 1984. Han har arbeidet for makedonsk fjernsyn, vært redaktør av tidsskriftet *Razgledi* og var medlem av det makedonske vitenskapsakademiet.

## Referanser
Hamburger SV (kvinner)

**Hamburger Sportsverein**s kvinnelag er kvinnefotballaget til den tyske fotballklubben Hamburger SV fra Hamburg.  Førstelaget spiller i Bundesliga.

## Historie
Hamburg satset på kvinnefotball så tidlig som 1970, og var relativt tidlig ute i Tyskland med det. De bemerket seg ikke nasjonalt før i 1976, da de kvalifiserte seg til gruppespillet, effektivt åttendedelsfinalen, i det tyske mesterskapet. Der røk de ut for FC Hellas Marpingen fra Saarland. Deretter var Hamburger SV borte fra mesterskap og cup i lengre tid, og dukket først opp i cupen for første gang i 1991-1992-sesongen, der de øyeblikkelig ble slått ut av Grün-Weiß Brauweiler. Hamburg greide endelig å kvalifisere seg til den første felles Bundesliga i 1997-1998. Hamburg var dermed også forhåndskvalifisert til cupens første runde, der de tapte stygt 0-8 for 1. FFC Turbine Potsdam. Hamburg endte også helt sist i Bundesliga og rykket ned.

Hamburg var tilbake i 2001-2002-sesongen, men rykket også da ned som dårligste lag. Året før greide Hamburg kunststykket å vinne sin første cupkamp, mot FCR Duisburg etter forlegning, et svært overraskende resultat. De tapte neste kamp på straffespark. Neste års cup, da altså cupen i 2001-2002, som korresponderte med perioden de hadde i Bundesliga, ble en stor overraskelse. Laget kom helt til finalen, der de tapte 0-5 mot 1. FFC Frankfurt.

Hamburg gikk rett opp, og deltok igjen i Bundesliga i 2003-2004-sesongen. Der ble det en svært overraskende sjetteplass for laget, som dermed kvalifiserte seg direkte til neste sesong for første gang. Hamburger SV forsvarte plassen også i 2004-05-sesongen med en niendeplass. I 2005-2006-sesongen gikk det langt bedre. Hamburger SV kom til kvartfinalen, som de tapte på forlegning mod Duisburg, og de endte på femteplass i serien. Deretter gikk det igjen nedover, og i 2007-08-sesongen sesongen var de to plussmål fra nedrykk. Igjen tok Hamburg et byks opp på midten av tabellen året etter, og har siden variert annenhvert år fra nedrykksstrid til øvre halvdel.

## Eksterne lenker
Offisiell hjemmeside
Lars Vatten

**Lars Johan Vatten** (1952–2025) var en prisbelønt norsk kreftforsker og professor ved Universitetet i Trondheim (NTNU).

Han ble født i Trondheim og vokste opp på Sunndalsøra og var cand.med. (1980) fra Universitetet i Tromsø (UiT). Han hadde også mastergrad fra University of North Carolina (1988) og var dr.med. (1990) fra NTNU på avhandlingen *Prospective studies of the risk of breast cancer*. Fra 1991 til 1996 var han forsker ved Norges Forskningsråd. Fra 1996 ledet han Avdeling for epidemiology ved NTNU. Han ble professor i epidemiologi ved Institutt for samfunnsmedisin ved NTNU i 1996. I 2010 ble han også senior research consultant ved International Prevention Research Institute i Lyon etter at han i 2009 var gjesteforsker ved Harvard School of Public Health i Boston. Han hadde også engasjement ved International Agency for Research on Cancer (WHO/UN), Karolinska Institutet i Stockholm og Bristol University hvor han var æresprofessor.

Vatten var en internasjonal kapasitet på kreftepidemiologi og bidro til oppbyggingen av dette fagområdet ved utformingen av medisinstudiet ved NTNU.

Vatten ble i 2010 tildelt Kong Olav Vs kreftforskningspris.

## Verv og utmerkelser
* Kong Olav Vs kreftforskningspris 2010
* Æresprofessor ved Universitetet i Bristol
* Medlem av Det Kongelige Norske Videnskabers Selskab

## Eksterne lenker
* Portrettintervju med Lars Vatten i ''Dagens Medisin'' 22. des. 2005
* Rekordopplsutning da professor dr. med. Lars Vatten snakket om temaet brystkreft - Lillehammer Rotary Klubb, januar 2020

## Referanser
Lars A. Akslen

**Lars Andreas Akslen** (født 31. desember 1957 i Ålesund) er en norsk lege, dr.med. og kreftforsker. Han er utdannet patolog og leder av Centre for Cancer Biomarkers (CCBIO) ved Universitetet i Bergen, et senter for fremragende forskning finansiert av Norges forskningsråd. Akslen har bl.a. mottatt Kong Olav Vs Kreftforskningspris.

## Bakgrunn
I 1993 ble Akslen dr.med. på en avhandling der han viste at kreft i skjoldbruskkjertelen er dobbelt så vanlig i Nord-Norge, og mente prøvesprengninger i nord på 60-tallet var en mulig årsak.
Akslen er professor i patologi ved Klinisk institutt 1 ved Universitetet i Bergen med bistilling ved Haukeland Universitetssjukehus,
og leder kreftbiologigruppen som ble etablert i 1995 (Tumor Biology Research Group).  Han har også gjesteforsket i USA, sist ved Harvard Medical School i Boston. Akslen var leder av Den Norske Patologiforening 2008-2012. Han er innvalgt som medlem i Det Norske Videnskaps-Akademi fra 2013.

I sin forskning har Akslen studert molekylære endringer i kreftsvulster og hvordan biomarkører kan bidra til å gi informasjon om hvor aggressive svulstene er. Dette er viktig for å identifisere rett pasient til rett behandling. Akslen har særlig forsket på hvordan svulster danner sin egen blodforsyning (angiogenese) og hvordan denne prosessen kan måles i vevsprøver fra kreftsvulster.

###### CCBIO
30. mai 2013 ble  Centre for Cancer Biomarkers (CCBIO) offisielt åpnet. Senteret arbeider med nye kreftmarkører og målrettet behandling. CCBIO fokuserer særlig på mekanismer knyttet til hvordan kreftceller påvirkes av mikromiljøet i svulstene, og den betydning dette har for kreftspredning og dårlig prognose.

## Utmerkelser
* Helse Vest, Årets forsker (2008)
* Kong Olav Vs Kreftforskningspris (2009)
* Helse Vest, Innovasjonspris (2011)
* Innvalgt medlem, Det Norske Videnskaps-Akademi (2013)

## Referanser


## Eksterne lenker
* 
*  Lars A. Akslen – profil hos Universitetet i Bergen
Succuba

**Succuba** er et eksperimentell rock/støyrock-band fra Horten.
Debutalbumet *No Arms/No Cake* kom i 2008 og ble kjøpt inn under Innkjøpsordningen for musikk.
*Chief Pointy Head* kom i 2012 og har fått gode kritikker.
Succuba ble «Ukas Urørt» 26. mars 2012.

Bandet ble startet ved at Lille Gard Eliassen (gitar/vokal) og Per-Ole Fanuelsen (perkusjon/trommer) lærte seg å spille instrumenter og lage sine egne låter på musikkrommet på ungdomsskolen. Senere kom Øyvind Nordrum Brattås (trommer) til, og deretter Øystein Goksøyr Aasen (bass/synth/vokal).

De oppgir inspirasjonskilder som Butthole Surfers, Captain Beefheart, Cows, Melvins, Meshuggah, Primus, The Jesus Lizard, Swans og Ween.
De har blitt sammenlignet med Melvins.

Albumet *The Amoeba Weeps!* kom i juni 2013 på Oslo Grammofon. Mastret av Kramer og med cover av den anerkjente kunstneren Dave Cooper.

## Medlemmer
* Lille Gard Eliassen
* Jon Øvstedal
* Svein Egil Hatlevik

http://www.nattogdag.no/2015/09/succuba-er-som-herpes/

## Tidligere medlemmer
*Øyvind Nordrum Brattås
* Øystein Goksøyr Aasen
* Fredrik «Festus» Fagerli Dahle
*Per-Ole Fanuelsen
*Ole «Maiden» Andersen
*Richard «Pec» Sande 

## Diskografi
* *No Arms/No Cake* (CD, 2008) Handmade Records
* *5 X 5* (EP, 2011)
* *Chief Pointy Head* (CD/LP, 2012), Succuba
* *The Amoeba Weeps!* (CD/LP, 2013) Oslo Grammofon

## Referanser




## Eksterne lenker
* Succuba  - Hjemmeside
* Succuba - Facebook
* Succuba - Urørt
* Succuba – MySpace
Adilabad

**Adilabad** er en by i delstaten Telangana i India. Byen er distriktshovedstad i distriktet Adilabad. Adilabad hadde ved folketellingen i 2011 en befolkning på . 
 
## Referanser
Río Hondo-demningen

**Río Hondo-demningen**, inklusive ***El Frontal-diket***, er en dam og vannkraftstasjon i elva Río Dulce i det sentral-nordlige Argentina (Provincia de Santiago del Estero), i departementet Río Hondo, 3,5 km fra byen Termas de Río Hondo. Anlegget stod ferdig utbygget i 1967. Reservoaret på 330 km² areal og 1.270 millioner m³ vannvolum, strekker seg inn i naboåprovinsen Tucumán.

Vannkraftverket har installert vannkraftproduksjon på maksimalt 17,5 MW, med en årsproduksjon på 93 GWh elektrisk kraft årlig. Demningen er 39,5 meter høy og 2 369 meter lang. Inklusive jordvoller og sideanlegg er hele diket *El Frontal* totalt 4 325 meter langt.

Anlegget gir irrigasjon til et jordbruksområde på i alt 300 000 hektar (3 000 km²).

I 2011 inntraff en omfattende og alvorlig fiskedød i reservoaret.

## Se også
*Liste over verdens største vannkraftverk

## Referanser
Florentino Ameghino-demningen

**Florentino Ameghino-demningen** er en dam og vannkraftstasjon i elva Río Chubut i det sentrale Argentina (Provincia de Chubut), 140 km vest for byen Trelew. Anlegget stod ferdig utbygget i 1963, etter 20 års utbygging. Reservoaret har 20 km² areal og 65 millioner m³ vannvolum.

Vannkraftverket har installert vannkraftproduksjon på maksimalt 60 MW fordelt på 2 x 30 MW francisturbiner. Demningen er 113 meter høy og 225 meter lang. 

## Se også
*Liste over verdens største vannkraftverk

## Referanser


## Eksterne lenker
* Informasjon om reservoaret fra den lokale myndigheten.
Futaleufú-demningen

**Futaleufú-demningen**, også kjent under navnet ***Amutui Quimey***, er en demning med et kompleks av vannkraftverk i elva Río Chubut ved Andesfjellene i det vestre Argentina (Provincia de Chubut), 12 km vest for byen Trevelin og 45 km fra Esquel. Anlegget stod ferdig utbygget i 1976, etter fem års utbygging. Reservoaret er på 92 km² areal og 8.400 millioner m³ vannvolum, og drenerer i alt 4.660 km².

Vannkraftverket har installert vannkraftproduksjon på maksimalt 448 MW fordelt på 4 x 157 mw francisturbiner. Årsproduksjonen av elektrisk kraft er 2.900 GWh.

Demningen er 120 meter høy og 481 meter lang. Maksimal fallhøyde er 150 meter. Opprinnelig bestod det området som nå er regulert, av fire små, naturlige innsjøer.

## Se også
*Liste over verdens største vannkraftverk

## Referanser
Connais-tu

**«Connais-tu»** er en opprinnelig fransk sang, skrevet av Jean Renard (melodi) og Pierre Havet (tekst).

Carl Sigman skrev en engelskspråklig tekst. Den har tittelen «Losing You»

## Franskspråklige versjoner
*Jean Renard. Utgitt på EP-platen *Allez (quand je serai marin)* (Polydor 21&nbsp;729) i 1960
*Tino Rossi. Utgitt på EP-platen *Connais-tu?* (Columbia ESVF&nbsp;1050) i 1961

## Engelskspråklige versjoner
*Brenda Lee. Utgitt på singlen Decca 9&nbsp;31478 8. april 1963
*Doris Day. Utgitt på LP-platen *Love Him!* (Columbia CD&nbsp;8931) i 1964
 
## Norsk versjon
Britt Viberg har skrevet en norsk tekst. Den heter «Mister deg».

### Innspilling
*Kate Gulbrandsen. Utgitt på promotion-CD-singlen United Music UMS&nbsp;10 i 2004.

## Listeplasseringer

## Referanser
Manmad

**Manmad** er en by i delstaten Maharashtra i India. Den ligger i distriktet Nashik. Byen hadde i 2008 en befolkning på . Manmad er et jernbaneknutepunkt.

## Referanser
Abisara

***Abisara*** er en slekt av dagsommerfugler som tilhører familien Riodinidae.

## Utseende
Middelsstore (vingespenn 35-50 millimeter), forholdsvis slanke, brune dagsommerfugler. Bakvingen er ofte trukket ut til en kort stjert. Oversiden er vanligvis ensfarget mørkbrun, eller med et lyst tverrbånd i forvingen. Undersiden er lysere brun, gjerne med lyse tverrstriper og uregelmessige øyeflekker langs vingenes ytterkant.

## Levevis
Larvene lever på planter i familien Myrsinaceae.

## Utbredelse
Slekten er utbredt i Sørøst-Asia og Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Nemeobiinae
*************** Stammen Abisarini 
**************** Slekten *Abisara* C. & R. Felder, 1860
***************** *[[Abisara abnormis]]* Moore, 1884
***************** *[[Abisara aita]]* Nicéville, 1893
***************** *[[Abisara barnsi]]* Joicey & Talbot, 1921
***************** *[[Abisara bifasciata]]* Moore, 1877
***************** *[[Abisara burnii]]* (Nicéville, 1895)
***************** *[[Abisara caeca]]* Rebel, 1914
***************** *[[Abisara cameroonensis]]* Callaghan, 2003
***************** *[[Abisara chela]]* Nicéville, 1886
***************** *[[Abisara chelina]]* (Fruhstorfer, 1904)
***************** *[[Abisara delicata]]* Lathy, 1901
***************** *[[Abisara dewitzi]]* Aurivillius, 1899
***************** *[[Abisara echerius]]* (Stoll, 1790)
***************** *[[Abisara freda]]* Bennett, 1957
***************** *[[Abisara fylla]]* (Westwood, 1851)
***************** *[[Abisara fylloides]]* (Moore, 1901)
***************** *[[Abisara gerontes]]* (Fabricius, 1781) – Afrika
***************** *[[Abisara geza]]* Fruhstorfer, 1904
***************** *[[Abisara kausambi]]* Felder, C & R. Felder, 1860
***************** *[[Abisara miyazakii]]* Saito, K & T. Saito, 2005
***************** *[[Abisara neavei]]* Riley, 1932
***************** *[[Abisara neophron]]* (Hewitson, 1861)
***************** *[[Abisara rogersi]]* Druce, H, 1878 – Afrika
***************** *[[Abisara rutherfordii]]* Hewitson, 1874 – Afrika
***************** *[[Abisara saturata]]* (Moore, 1878)
***************** *[[Abisara savitri]]* Felder, C & R. Felder, 1860
***************** *[[Abisara sobrina]]* (Mell, 1923)
***************** *[[Abisara talantus]]* Aurivillius, 1891 – Afrika
***************** *[[Abisara tantalus]]* (Hewitson, 1861)

## Kilder
* Brower, A.V.Z. (2011) *Abisara* på *Tree of life* http://tolweb.org/Abisara/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
*
Krog (andre betydninger)

**Krog**:
* Krog, en gammel norsk slekt
* Karin Krog (* 1937 i Oslo), en norsk jazz sanger
** Gershwin With Karin Krog, et musikkalbum med George Gershwin og Karin Krog
** Sweet Talker - The Best of Karin Krog, en samleplate med Karin Krog
* Helge Krog (* 1889 i Kristiania  1962 i Oslo), en norsk forfatter og oversetter
* Georg (Philip Hertzberg) Krog (1915  1991), en norsk skøyteløper og idrettsleder
* Gina Krog (1847 i Flakstad i Lofoten  1916 i Kristiania), en norsk politiker og kvinnesak saktivist
** Gina Krogs vei (Oslo)
* Peder Krog	 (1654 Århus)
* Magnus Krog (* 1987), en norsk kombinert utøver
* Frank Krog (* 1954  2008), en norsk skuespiller
* Haagen Krog Steffens (1873 i Christiania  1917 i Kristiania), en norsk arkivar og slektshistoriker
* Nicolai Johan Lohmann Krog (Drangedal 1787  Christiania 1856), offiser, embetsmann
* Eli Krog (1891  1970), en norsk publisist og oversetter
* Niels Krog Bredal (1733 i Trondhjem  1778), en dansk-norsk syngespill dikter og teaterdirektør
* Astrid Krog Halse (1914 i Meldal  2007 i Trondheim), lærer og lyriker, kjent for sine dikt på
* Hildur Krog (* 1922 i Modum), en norsk botaniker
* Niels Krog Collin (1718  1782 i Trondheim), amtmann i Romsdal (1750  1773)
* Lisbeth Hammer Krog (* 1961 i Bærum), en norsk politiker (H)
* Jørn Aksel Krog (* 1948 i Trondheim), en norsk embetsmann
* (Ida) Cecilie Thoresen Krog (1858  1911)
* Christian Krog ''(Krohg)''
* Bjørk Maria (Krog Olsen) Kunoy (* 1991), en færøysk journalist og politiker (FF)

## Se også
* Krogh 
* Kroog 
* Krohg
* Kroge 
* Krogen 
* Kröger
Put Your Head on My Shoulder

**«Put Your Head on My Shoulder»** er en sang skrevet av den canadiske sangeren og låtskriveren Paul Anka. Ankas versjon ble utgitt på singelen ABC-Paramount 4510040 i 1959. Den ble arrangert og dirigert av Don Costa. B-siden var «Don't Ever Leave Me».

Sangen ble popularisert på nytt, da den ble utgitt på singlen Capitol CL&nbsp;15571 med The Lettermen i november 1968. Produsent var Al De Lory. B-siden var «Mary's Rainbow».  

Denne sangen må ikke forveksles med The Beach Boys' «Don't Talk (Put Your Head on My Shoulder)» (Brian Wilson/Tony Asher) fra *[[Pet Sounds]]* (1966), som den har mye til felles med musikalsk.

## Coverversjoner
*Enrique Guzmán (mexicansk sanger) spilte inn en spanskspråklig versjon i 1960-årene under tittelen «Tu cabeza en mi hombro». I Latin-Amerika er den mer populær enn originalversjonen
*Leif Garrett (amerikansk sanger) spilte inn en versjon. Den ble utgitt på singlen Atlantic AT&nbsp;1366. Produsent var Michael Lloyd. B-siden var «Kari». Garretts versjon av «Put Your Head on My Shoulder» var hentet fra LP-platen, *Leif Garrett* (Atlantic SD&nbsp;19152), fra 1977 
*Den chilenske popsangeren Myriam Hernández spilte, sammen med Paul Anka, inn en spanglish versjon. Den ble utgitt på hans duett-CD-album, *[[Amigos (Paul-Anka album)|Amigos]]* (Sony CDT-82002, Globo 2-479978) i 1996 
*Den canadiske crooneren og Paul Anka-protesjé, Michael Bublé, spilte inn en frodig arrangert versjon på sitt debut-CD-album fra 2003 som også het *Michael Bublé* (Reprise 9362-48376-2 og 143 [Records] 48376-2) 
*Punkrockbandet, Good Charlotte, gjorde også en versjon av sangen i filmen *[[Not Another Teen Movie]]* under tittelen «Put Your *Heads* on my Shoulder». Filmen hadde premiere i 2001
*Sangen er også med i videospillet, **

## Norsk versjon
O. Røstad har skrevet en norsk tekst. Den bærer tittelen «Vær hos meg når du våkner».

### Innspilling
*Dænsebændet. Utgitt på CD-platen *[[Kom og dans]]* (Norsk Gla' Dans) i 1990.

## Listeplasseringer

## Referanser
Dodona

***Dodona*** er en slekt av dagsommerfugl som tilhører familien Riodinidae.

## Utseende
Middelsstore (vingespenn 30-45 millimeter), brunlioge sommerfugler. Bakvingen er vanligvis trukket ut til en kort spiss. Oversiden er brun med lyse (hvite til oransje) flekker, sjeldnere med lyse tverrbånd eller større felter. Undersiden er lysere brun, med lyse tverrstriper, kan også være kremgul med mørke tverrstriper.
## Levevis
Disse sommerfuglene lever i skog, til dels i ganske stor høyde over havet.
Larvene lever på planter i slekten *Maesa* (Myrsinaceae).

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Nemeobiinae
*************** Stammen Zemerini 
**************** Slekten *Dodona* Hewitson, 1861
***************** *[[Dodona adonira]]* Hewitson, 1866
***************** *[[Dodona binghami]]* (Moore, 1901)
***************** *[[Dodona chrysapha]]* Fruhstorfer, 1910
***************** *[[Dodona deodata]]* Hewitson, 1876
***************** *[[Dodona dipoea]]* Hewitson, 1866
***************** *[[Dodona dracon]]* Nicéville, 1897
***************** *[[Dodona durga]]* (Kollar, 1844)
***************** *[[Dodona egeon]]* (Westwood, 1851)
***************** *[[Dodona elvira]]* Staudinger, 1897
***************** *[[Dodona eugenes]]* Bates, H, 1867
***************** *[[Dodona fruhstorferi]]* Röber, 1897
***************** *[[Dodona henrici]]* Holland, 1887
***************** *[[Dodona hoenei]]* Forster, 1951
***************** *[[Dodona kaolinkon]]* Yoshino, 1999
***************** *[[Dodona katerina]]* Monastyrskii & Devyatkin, 2000
***************** *[[Dodona mizunumai]]* Hanafusa, 1989
***************** *[[Dodona moritai]]* Koiwaya & Shinkai, 1996
***************** *[[Dodona ouida]]* Hewitson, 1866
***************** *[[Dodona speciosa]]* Monastyrskii & Devyatkin, 2000
***************** *[[Dodona windu]]* Fruhstorfer, 1894

## Kilder
* Brower, A.V.Z. (2011) *Dodona* på *Tree of life* http://tolweb.org/Dodona/
* Markku Savela's Lepidoptera and some other life forms: Sjekkliste over artene. Hentet 7.2. 2012

## Eksterne lenker
*
Andrew McFarlane

**Andrew McFarlane** var en britisk skipsfører og selfanger som har blitt kreditert som en av de første til å gjennomføre en ilandstigning på det antarktiske kontinent.

McFarlane førte i 1820–21 brigantinen «Dragon» av Liverpool på en selfangstekspedisjon til Sør-Shetlandsøyene. Den 16. desember 1820 rapporterte Robert Fildes på selfangstskuta «Cora» at McFarlane hadde gått iland på fastlandet sør for Deceptionøya, uten å finne noen pelsseler der. Det er rapportert om minst to andre selfangstekspedisjoner som skal ha vært iland på Antarktishalvøya denne sesongen.

På Greenwich Island er det oppført en plakett til minne om kaptein McFarlane. Denne plaketten står på Antarktistraktatens liste over historiske steder og kulturminner i Antarktis.

## Kilder
*
USS «Kanawha» (AO-1)

**USS «Kanawha»** var det første spesialbygde forsyningsskipet for drivstoff, bygget for den amerikanske marinen. Etter sjøsetting i 1915 deltok skipet i en aktiv rolle under 1. verdenskrig i Atlanterhavsflåten. Etter krigen opererte hun frem til 1929, langs den amerikanske vestkysten.

I 1934 ble skipet igjen satt i tjeneste for US Navy. Som en del av Stillehavsflåten, opererte hun igjen langs vestkysten. Oppgavene besto av forsyninger til skip og offshoreinstallasjoner.

Skipet gjennomgikk en overhaling og modernisering i desember 1941 i forbindelse med at USA gikk med i krigen. I mars 1942 var hun klar for de forsyningsoppgaver som venter. Etter å ha vært aktiv nesten resten av året måtte skipet igjen til en overhaling, som ble fullført i februar 1943.

Den neste basen var så Pago Pago, deretter opererte hun fra havnen i Tulagi de neste to månedene. Oppankret ved Tulagi den 1. april, etter å ha forsynt amerikanske skip ved Guadalcanal, tømte mannskapet det meste av tankene. Her ble hun liggende å vente på eskortefartøy, som skulle eskortere henne tilbake til Pago Pago, for å fylle tankene på nytt.

Forsinkelser gjorde at eskorten ikke ankom før morgenen den 7. april. I forberedelsene før avgang fylles eskorteskipene opp. Men i løpet av denne tiden kommer en melding om at japanske bombefly er på vei.

Da USS «Kanawha» nådde munningen av havnen, dukket de første japanske flyene opp over Ironbottom Sound. De 15 japanske Aichi D3A (Val) stupbombeflyene som hadde kurs for havnen i Tulagi, så at USS «Kanawha» forsøkte å unnslippe. 5 av flyene gikk da til angrep på skipet. «Kanawha» fikk flere direkte treffere. En traff den fremste tanken og minst en gikk gjennom dekket og eksploderte i maskinrommet. Hun blir liggende uten motorkraft og ute av kontroll, så det ble beordret evakuering.

Etter at flyangrepene var over, gikk mannskap igjen ombord. De klarte å få flammene i fremre tank under kontroll og fikk koblet slep. Mannskapet kjempet mot flammene fra akterenden og maskinrommet, men da det ble mørkt måtte de gi opp. Faren for å bli et lett mål for fiendtlige angrep var for stor. Veteranskipet ble da satt på grunn.

Tidlig om morgenen den 8. april fikk tidevannet løftet skroget opp og dro det utover. Der sank hun i stillhet.

Nitten av mannskapet ble drept under angrepene. USS «Kanawha» fikk en Battle star for sin innsats i krigen.

I dag er vraket et populært dykkested for turister.